Barcelonan tunnelmallinen vanhakaupunki Barri Gótic on matkailijoiden ehdottomia suosikkeja. La Rambla -kävelykatu on sijainniltaan helppo, mutta vanhankaupungin tapaan hieman ruuhkainen. Trendikäs El Born on tyylikäs vanha kaupunginosa, jossa on paljon pikkuliikkeitä ja ravintoloita, ja se on myös lähellä ranta-aluetta. Kesällä merellinen Barceloneta on mainio vaihtoehto kaupunkiloman ja rantaloman yhdistämiseen, ja alue sopii hyvin perheille. Kylämäisessä kaupunginosassa on erilainen tunnelma kuin keskustan alueella, ja moni yöpyy täällä aamiaismajoituksessa. Vanhaankaupunkiin Barcelonetasta pääsee näppärästi metrolla.
Eixample Barcelonan liikekeskustassa sopii hyviä ostosmahdollisuuksia, kulkuyhteyksiä ja hotellien hinta-laatusuhdetta arvostavalle matkailijalle. Gracia on Barcelonassa paljon matkustavien kestosuosikki, jossa on rauhallinen tunnelma ja paljon pikkuliikkeitä. Gracia sopii lapsiperheillekin oikein hyvin.